
48 DR.30.9.2003 
 

 

3.01 ptg. 

Timbalan Menteri Perdagangan Antarabangsa dan Industri [Dato’ Seri Kerk 
Choo Ting]:  Tuan Yang di-Pertua, terlebih dahulu saya ingin mengucapkan terima kasih 
kepada Ahli-ahli Yang Berhormat yang telah mengambil bahagian di dalam perbahasan 
Bajet 2004 di peringkat dasar khususnya mengenai perkara-perkara di bawah bidang kuasa 
Kementerian Perdagangan, Antarabangsa dan Industri.  Izinkan saya memberi jawapan dan 
maklum balas ke atas perkara-perkara yang telah dibangkitkan di sepanjang tempoh 
perbahasan tersebut.   

Sebagaimana Dewan sedia maklum, Bajet 2004 dibentangkan semasa 
Persidangan Pertubuhan Perdagangan Sedunia (WTO) sedang berlangsung di Cancun, 
Mexico.  Dalam persidangan tersebut, Malaysia bersama-sama dengan negara-negara 
membangun yang lain, telah berjaya membentangkan pendirian tegas untuk menjaga 
kepentingan negara termasuk menolak usul negara maju bagi memulakan rundingan ke 
atas isu-isu baru perhubungan, pelaburan, dasar persaingan, ketelusan dalam perolehan 
kerajaan dan facility perdagangan sebelum persepakatan tercapai. 

Ingin ditegaskan di sini bahawa sungguhpun negara kita menyokong prinsip WTO 
dalam merealisasikan perdagangan secara progresif, ia hendaklah dilaksanakan 
berdasarkan komitmen yang telah dipersetujui melalui rundingan-rundingan pelbagai hala 
yang telah dilaksanakan dengan mengambil kira kesediaan dan kemampuan kita secara 
adil dan saksama.  Sehubungan ini, kementerian akan terus berusaha menjaga 
kepentingan negara dalam rundingan-rundingan seterusnya.   

Tuan Yang di-Pertua, Ahli-ahli Yang Berhormat bagi Larut, Kota Melaka, Tampin 
dan Wangsa Maju, semuanya telah membangkitkan isu-isu berkaitan dengan persaingan 
akibat dari proses globalisasi dan  liberalisasi perdagangan serta mencadangkan supaya 
kerajaan berusaha meningkatkan keupayaan daya saing industri tempatan, terutama 
Industri Kecil dan Sederhana atau IKS, dengan izin, termasuk dengan menggalakkan 
aktiviti-aktiviti R&amp;D dan penggunaan teknologi tinggi.   

Kerajaan memang menyedari kesan persaingan terhadap produk tempatan 
terutamanya di negara-negara pengeluar berkos rendah seperti China dan Vietnam.  
Sehubungan ini, kerajaan secara bersungguh-sungguh menggalakkan sektor perkilangan di 
negara kita termasuk Industri Kecil dan Sederhana, beralih tumpuan kepada aktiviti 
ekonomi yang mempunyai nilai tambah yang tinggi, sebagaimana digariskan dalam Pelan 
Induk Perindustrian Kedua, IMP2, dengan izin, dan Pelan Pembangunan Industri Kecil dan 
Sederhana. 

Industri tempatan hendaklah berusaha melaksanakan langkah-langkah 
peningkatan, kemampuan dan keupayaan, dengan izin, capacity building, khususnya dari 
segi kemahiran, peningkatan mutu produk dan penambahbaikan teknologi melalui aktiviti-
aktiviti R&amp;D.  Pada masa yang sama, kerajaan juga akan terus mengambil pelbagai langkah 
bagi membantu dan membangun industri tempatan termasuk menyediakan kemudahan 
infrastruktur dan memperbaiki asas ekonomi. 

Untuk makluman Ahli Yang Berhormat, kerajaan sememangnya menggalakkan 
IKS meningkatkan keupayaan mereka melalui meluaskan pasaran, pengurusan kewangan 
yang cekap dan aktiviti R&amp;D.  Langkah-langkah pengukuhan termasuk pembangunan 
produk, peningkatan kualiti dan kecekapan operasi memberi kesan positif terhadap daya 
saing syarikat tempatan terutamanya IKS. 

Kerajaan turut membantu IKS meningkatkan daya saing mereka melalui 
penyediaan kemudahan dalam bentuk pinjaman mudah dan geran bagi penggunaan 
automasi dan perolehan teknologi dan juga peningkatan inovasi produk atau proses dan 
penggunaan ICT dan e-dagang, seperti yang disarankan oleh Ahli Yang Berhormat bagi 
Parit Sulung. 

Saya juga ingin memaklumkan kepada Ahli Yang Berhormat bagi Sibu, antara 
pakej insentif fiskal dan bukan fizikal dan bantuan kewangan yang disediakan oleh kerajaan 
untuk membantu syarikat-syarikat IKS tempatan termasuk pengecualian daripada cukai 



3.01 ptg. Timbalan Menteri Perdagangan Antarabangsa dan Industri [Dato' Seri Kerk Choo Ting]: Tuan Yang di-Pertua, terlebih dahulu saya ingin mengucapkan terima kasih kepada Ahli-ahli Yang Berhormat yang telah mengambil bahagian di dalam perbahasan Bajet 2004 di peringkat dasar khususnya mengenai perkara-perkara di bawah bidang kuasa Kementerian Perdagangan, Antarabangsa dan Industri. Izinkan saya memberi jawapan dan maklum balas ke atas perkara-perkara yang telah dibangkitkan di sepanjang tempoh perbahasan tersebut. Sebagaimana Dewan sedia maklum, Bajet 2004 dibentangkan semasa Persidangan Pertubuhan Perdagangan Sedunia (WTO) sedang berlangsung di Cancun, Mexico. Dalam persidangan tersebut, Malaysia bersama-sama dengan negara-negara membangun yang lain, telah berjaya membentangkan pendirian tegas untuk menjaga kepentingan negara termasuk menolak usul negara maju bagi memulakan rundingan ke atas isu-isu baru perhubungan, pelaburan, dasar persaingan, ketelusan dalam perolehan kerajaan dan facility perdagangan sebelum persepakatan tercapai. Ingin ditegaskan di sini bahawa sungguhpun negara kita menyokong prinsip WTO dalam merealisasikan perdagangan secara progresif, ia hendaklah dilaksanakan berdasarkan komitmen yang telah dipersetujui melalui rundingan-rundingan pelbagai hala yang telah dilaksanakan dengan mengambil kira kesediaan dan kemampuan kita secara adil dan saksama. Sehubungan ini, kementerian akan terus berusaha menjaga kepentingan negara dalam rundingan-rundingan seterusnya. Tuan Yang di-Pertua, Ahli-ahli Yang Berhormat bagi Larut, Kota Melaka, Tampin dan Wangsa Maju, semuanya telah membangkitkan isu-isu berkaitan dengan persaingan akibat dari proses globalisasi dan liberalisasi perdagangan serta mencadangkan supaya kerajaan berusaha meningkatkan keupayaan daya saing industri tempatan, terutama Industri Kecil dan Sederhana atau IKS, dengan izin, termasuk dengan menggalakkan aktiviti-aktiviti R&D dan penggunaan teknologi tinggi. Kerajaan memang menyedari kesan persaingan terhadap produk tempatan terutamanya di negara-negara pengeluar berkos rendah seperti China dan Vietnam. Sehubungan ini, kerajaan secara bersungguh-sungguh menggalakkan sektor perkilangan di negara kita termasuk Industri Kecil dan Sederhana, beralih tumpuan kepada aktiviti ekonomi yang mempunyai nilai tambah yang tinggi, sebagaimana digariskan dalam Pelan Induk Perindustrian Kedua, IMP2, dengan izin, dan Pelan Pembangunan Industri Kecil dan Sederhana. Industri tempatan hendaklah berusaha melaksanakan langkah-langkah peningkatan, kemampuan dan keupayaan, dengan izin, capacity building, khususnya dari segi kemahiran, peningkatan mutu produk dan penambahbaikan teknologi melalui aktiviti- aktiviti R&D. Pada masa yang sama, kerajaan juga akan terus mengambil pelbagai langkah bagi membantu dan membangun industri tempatan termasuk menyediakan kemudahan infrastruktur dan memperbaiki asas ekonomi. Untuk makluman Ahli Yang Berhormat, kerajaan sememangnya menggalakkan IKS meningkatkan keupayaan mereka melalui meluaskan pasaran, pengurusan kewangan yang cekap dan aktiviti R&D. Langkah-langkah pengukuhan termasuk pembangunan produk, peningkatan kualiti dan kecekapan operasi memberi kesan positif terhadap daya saing syarikat tempatan terutamanya IKS. Kerajaan turut membantu IKS meningkatkan daya saing mereka melalui penyediaan kemudahan dalam bentuk pinjaman mudah dan geran bagi penggunaan automasi dan perolehan teknologi dan juga peningkatan inovasi produk atau proses dan penggunaan ICT dan e-dagang, seperti yang disarankan oleh Ahli Yang Berhormat bagi Parit Sulung. Saya juga ingin memaklumkan kepada Ahli Yang Berhormat bagi Sibu, antara pakej insentif fiskal dan bukan fizikal dan bantuan kewangan yang disediakan oleh kerajaan untuk membantu syarikat-syarikat IKS tempatan termasuk pengecualian daripada cukai.